கேள்வி: ஜாங்கிபூர் - நிலவியல் என்பது என்ன?
பதில்: ஜாங்கீபூர் நகரம் 24.47° வடக்கு 88.07° கிழக்கு என்ற புவியியல் இருப்பிடத்தில், கடல் மட்டத்தில் இருந்து சராசரியாக 11 மீட்டர் (36 அடி) உயரத்தில் அமைந்துள்ளது. ஜாங்கீபூரில் சுமார் 213 மீட்டர் நீளமுள்ள பாகீரதி நதியின் தடுப்பணை அமைந்துள்ளது.
கேள்வி: ஜாங்கிபூர் - சனத்தொகை பற்றி நீங்கள் என்ன அறிந்துள்ளீர்கள்?
பதில்: 2011 ஆம் ஆண்டில் நடைப்பெற்ற சனத்தொகை கணக்கெடுப்பில், ஜாங்கீபூர் நகர ஒருங்கிணைப்பு 122,875 மக்கட்தொகையை கொண்டிருந்தது. மொத்த சனத்தொகையில் ஆண்களின் எண்ணிக்கை 62,734 ஆகவும், பெண்களின் எண்ணிக்கை 60,141 ஆகவும் காணப்பட்டது. இந்நகரில் 0–6 வயதிற்குட்பட்ட சிறுவர்களின் எண்ணிக்கை 16,299 ஆகும். மக்களின் எழுத்தறிவு விகிதம் 75.71 சதவீதமாக இருந்தது. 2001 ஆம் ஆண்டின் இந்திய மக்கட் தொகை கணக்கெடுப்பின்படி, ஜாங்கீபூரில் 74,464 மக்கள் வாழ்கிறார்கள். மொத்த சனத்தொகையில் ஆண்கள் 51% வீதமும், பெண்கள் 49% வீதமும் வாழ்கிறார்கள். ஜாங்கீபூரின் சராசரி கல்வியறிவு விகிதம் 62% வீதம் ஆகும். இது தேசிய சராசரியான 59.5% ஐ விட அதிகமாகும். ஆண்களில் எழுத்தறிவு 68% வீதமாகவும், பெண்களின் எழுத்தறிவு 56% வீதமாகவும் காணப்பட்டது. ஜாங்கிபூரில் 15% வீதமானோர் 6 வயதுக்குட்பட்ட சிறுவர்கள் ஆவார்கள்.
கேள்வி: ஜாங்கிபூர் - போக்குவரத்து பற்றி நீங்கள் என்ன அறிந்துள்ளீர்கள்?
பதில்: இந்த நகரம் முர்சிதாபாத் மாவட்ட தலைநகரமான பகாராம்பூரில் இருந்து 47 கிலோ மீற்றர் தூரத்திலும், கல்கத்தாவில் இருந்து, மேற்கு வங்காளத் தலைநகரான கல்கத்தாவில் இருந்து 211 கிலோ மீற்றர் தூரத்திலும் அமைந்துள்ளது. ஜாங்கிபூர் நகரமானது மேற்கு வங்காளத் தலைநகரமான கொல்கத்தா நகருடனும், மாவட்ட தலைநகராகிய பஹாரம்பூருடன் என்.எச் 34 பாதை வழியாக நன்கு இணைக்கப்பட்டுள்ளது. ஜாங்கிபூர் சாலையில் ரகுநாத்கஞ்சில் (அசிம்கஞ்ச் - ஃபாரக்கா பாதையில்) இரயில் நிலையமொன்று அமைந்துள்ளது. பல விரைவுத் புகைவண்டிகள் மற்றும் பயணிகள் தொடருந்துகள் இந்நகரத்தை கடந்து செல்கின்றன. ரகுநாத்கஞ்ச் என்பது பகீரதி நதிக்கு எதிரே உள்ள ஜாங்கிபூரின் இரட்டை நகரமாகும்.
கேள்வி: ஜாங்கிபூர் - கல்வி பற்றி நீங்கள் என்ன அறிந்துள்ளீர்கள்?
பதில்: ஜாங்கிபூர் நகரில் 1950 ஆம் ஆண்டில் ஜாங்கிபூர் கல்லூரி நிறுவப்பட்டது. கல்யாணி பல்கலைக்கழகத்துடன் இணைந்த இக்கல்லூரி வங்காள மொழி, ஆங்கிலம், சமசுகிருதம், வரலாறு, புவியியல், மெய்யியல், அரசறிவியல், பொருளாதாரம், இயற்பியல், வேதியியல், கணிதம், தாவரவியல், விலங்கியல் மற்றும் கணக்கியல் ஆகிய பாடங்களில் மேற் படிப்புகளை வழங்குகிறது. இந்தக் கல்லூரி 2016-17 ஆண்டு முதல், வங்காளம், ஆங்கிலம், வரலாறு மற்றும் கல்வி ஆகியவற்றில் முதுகலை படிப்புகளை தொலைதூரக் கல்வி முறையில் வழங்குகிறது. முர்ஷிதாபாத்தில் ஒரு மேலாண்மை மேம்பாட்டு கல்வி நிறுவனம் அமைக்கப்பட்டுள்ளது. 2014 ஆண்டில் இக்கல்வி நிறுவனத்தை அப்போதைய இந்திய ஜனாதிபதி பிரணப் முகர்ஜி திறந்து வைத்தார். இந்த நிறுவனம் இந்தியாவின் முதன்மை கல்வி நிறுவனங்களில் ஒன்றாக திகழ்கிறது.